Public procurement notice: Voluntary Ex Ante Transparency Notice
Published: 2019-10-07
Buyer: Moderniseringsstyrelsen
Country: DK
Contract type: Services
Procedure: Contract award without prior publication
CPV classification: 72000000
Estimated value: 7710000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ændring af kontrakt om tilrådighedsstillelse af en fælles løsning til understøttelse af indkøbs- og fakturahåndteringsprocessen for statslige institutioner og selvejende statslige institutioner, jf. beskrivelsen i afsnit II.2.4. Ved ændringen udvides løsningen med en automatisering af faktura-flowet ved forkontering og kategorisering af fakturaer.
Efter et udbud i 2013 indgik Moderniseringsstyrelsen den 7.3.2014 kontrakt med Miracle A/S om en it-løsning til understøttelse af indkøbs- og fakturahåndteringsproces. Værdien af denne kontrakt er 70 000 000 DKK, og kontrakten udløber den 6.3.2022. I årene efter kontraktindgåelsen er der udviklet ny funktionalitet i form af AI-løsninger, der automatiserer faktura-flowet ved forkontering og kategorisering af fakturaer, hvilket understøtter henførelse af en faktura til rette kontostreng i forbindelse med bogføring. Moderniseringsstyrelsen ønsker at udvide it-løsningen med den nye funktionalitet, og Moderniseringsstyrelsen påtænker derfor at ændre kontrakten med Miracle A/S, så it-løsningen udvides med den nye funktionalitet i den resterende kontraktperiode. Værdien af denne ændring er 7 710 000 DKK.
Moderniseringsstyrelsen finder, at ændringen uden forudgående offentliggørelse af en udbudsbekendtgørelse i EUT er tilladt i udbudslovens § 183.
(a) udviklingen af AI-løsninger, der automatiserer faktura-flowet ved forkontering og kategorisering af fakturaer, ikke kunne forudses af en påpasselig ordregiver på tidspunktet for den oprindelige udbudsproces, jf. § 183, nr. 1,
(b) ændringen ikke medfører en ændring af kontraktens overordnede karakter derved, at kontrakten efter ændringen fortsat henvender sig til samme marked som den oprindelige udbudsproces, jf. § 183, nr. 2, og
(c) værdien af ændringen på 7 710 000 DKK ikke overstiger 50% af værdien af den oprindelige kontrakt på 70 000 000 DKK.
Betingelserne for anvendelse af bestemmelsen i § 183 er derfor opfyldt efter Moderniseringsstyrelsens opfattelse.
Denne bekendtgørelsen offentliggøres forud for den påtænkte indgåelse af kontrakten om ændringen med Miracle A/S i henhold til § 4 i lov om Klagenævnet for Udbud. Moderniseringsstyrelsen indgår ikke denne kontrakt inden udløbet af 10 kalenderdage regnet fra dagen efter den dag, hvor denne bekendtgørelse blev offentliggjort.
Klager over udbud og beslutninger, der er omfattet af Kapitel II og III i udbudsloven, som ikke angår spørgsmål om en ansøgers manglende prækvalifikation, skal i henhold til § 7, stk. 2 i Lov om Klagenævnet for Udbud indgives til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;
2) 30 kalenderdage regnet fra dagen efter ordregivers afsendelse af en underretning til de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;
3) 6 måneder regnet fra dagen efter ordregivers afsendelse af en underretning til de berørte ansøgere og tilbudsgivere om, at ordregiver har indgået en rammeaftale, jf. § 2, stk. 2, eller udbudslovens § 171, stk. 4;
4) 20 kalenderdage regnet fra dagen efter at ordregiveren har meddelt sin beslutning om at videreføre kontrakten, jf. udbudslovens § 185, stk. 2. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage er indgivet til Klagenævnet for Udbud, og om hvorvidt klagen er indgivet i standstill perioden, jf. § 6, stk. 4. Hvis klagen ikke er indgivet i standstill perioden, skal klager endvidere anføre, om der er begæret opsættende virkning af klagen, jf. § 12, stk. 1.


Winner: Miracle A/S
Award value: 7710000